מיקמק

תיאור

המשחק בנוי כעולם וירטואלי ולו 17 אזורים מרכזיים. השחקן מעצב את דמותו הווירטואלית כראות עיניו ומעניק לה שם, ודרכה הוא משחק - נע ברחבי העולם ויוצר אינטראקציה עם דמויות אחרות. לרשות הדמות בית אותו ניתן לרהט ולעצב בפריטים וירטואליים מגוונים. כמו כן, ניתן לרכוש לדמות פריטי לבוש ואביזרים שונים באמצעות כסף וירטואלי, אותו ניתן להשיג במשחקים שונים, או דרך שדרוגים.
בחגים ומועדים עבריים ולועזיים, העולם מעוצב לפי רוח החג. כך למשל, בפסח האזורים מתמלאים חול ופירמידות ובראש השנה בדבש ותפוחים ורימונים. בנוסף לשינויי עיצוב אלו, מיוצרים גם פריטי לבוש בלעדיים לאותה התקופה (למשל, כובע חנוכייה).  מרבית התוכן במשחק פתוח לכולם, פרט לאפשרויות שונות הזמינות לבעלי מינוי בלבד. לדוגמה, רק מנויים רשאים לרכוש חיית מחמד וירטואלית המכונה "מינימיק" ולגדלה.

בלוג

באתר מיקמק פועל בלוג המתעדכן באופן יום-יומי. הבלוג נכתב ע"י עורכי תוכן המכונים בשם "מנהלי מיקמק", ועוסק באקטואליה, היסטוריה, תוכן חדש בעולם הווירטואלי, ועוד. מדי חודש מתפרסם "בלוג הפרס" שבו מוצגת משימת כתיבה או יצירה, ומוענק פרס ליצירות הנבחרות.

קהילה

הקהילה באתר מיקמק כוללת מאות אלפי יצירות, בהן ציורים, צילומים, עיצובים, קומיקסים, מצגות, סיפורים ושירים שנוצרו ע"י משתמשי האתר. 
היצירות מועלות לאתר בתנאי שאושרו ע"י מנהלי התוכן, המפקחים על כך שהתוכן באתר ראוי. 
ניתן להקדיש את היצירות למשתמשים אחרים, שיקבלו הודעה במשחק על היצירה שהוקדשה להם.
כמו כן, משתמשים אחרים באתר יכולים "לעקוב" אחר יוצרים, להגיב ליצירות ולתת להן "לייק".  
בכל יום מנהלי האתר בוחרים יצירה המקודמת בעמוד הראשי ונקראת "תמונת היום", ומדי חודש נבחרת יצירת כתיבה, שזוכה לקידום בעמוד הראשי תחת הכותרת "כתב אורח".

ספיד מיק

מיקמק שיווקה משחק קופסה בשם "ספיד מיק" . זהו המשחק הראשון והיחידי ששיווקה מיקמק לקהל הנרחב.
ספיד מיק הוא משחק חברתי שמאמן מיומנויות של תפיסה מהירה, דיוק וזריזות.
יתן לרכוש את המשחק בחנות של מיקמק.

בובות

בשנת 2010, מיקמק השיקו 10 בובות העשויות מכותנה בגדלים שונים- בעיצוב כוכבי הסדרה.
לאחר מכן, בשנת 2014, הם השיקו 5 בובות שונות העשויות מפלסטיק של החבורה של מיקמק וקיפ.
כשקונים את הבובה מקבלים איתה מיקמקוד. מיקמקוד הוא בעצם קוד שצריך להקליד באתר וממנו אתה יכול לקבל פרסים שונים לשחקן שלך.

חזרה לבית ספר

מיקמק השיקו בנוסף לבובות ומשחק הקופסא גם מחברות מעוצבות, תיקים, בקבוקים, מדבקות, קלסרים וקלמרים.
בראשית המשחק הם השיקו גם חולצות בעיצוב אישי,מגנים לטלפון וכרטיסי מיקארד- איתם אפשר לקבל הנחה משמעותית בקניית פריטים בכסף וירטואלי באתר (כמו ״חבר מועדון״).

דמויות הסדרה:

מקס- מנהיג החבורה, אשף סקייטבורד, מאוהב בזואי בסתר.
זואי-חכמה ושנונה, בוגרת בהתנהגות יותר משאר החבורה. מאוהבת בסתר במקס. בעלת מינימיק ששמו אלביס.
ג׳ימבו-נגן גיטרה מקצועי, ״שפן הניסיונות״ בניסויים של סאני.
סאני- גאון אולטימטיבי, ממציא המצאות ומשחקים.
ראש העיר- ראש העיר של ״מיקמק סיטי״ המבוגר בגילו אך צעיר בנפשו.
הגברת מיקיאוולי-רעה ועצבנית. בעלת חנות בגדים.מנסה להשתלט על מיקמק סיטי בעזרת תוכניות שונות ועוזרה האישי מונדו. מתעבת מינימיקים.
מונדו- עוזרה האישי של גברת מיקיאוולי. נאמן לה תמיד ומעריץ אותה.
אלכסיס- הבת של מיקיאוולי. פופולרית ו״סנובית״. בעלת מינימיק ששמו פנסי. החברה הכי טובה של דולי.
דולי-החברה הכי טובה של אלכסיס. עקב ניסוי לא מוצלח של סאני, כל פעם שדולי מתעצבנת היא הופכת לענקית ומפחידה.
רייני- אחותו הקטנה של מקס, תולעת ספרים. אוהבת להצטרף לחבורה למרות שמקס תמיד מגרש אותה.
אקסל- חבר טוב של החבורה. מציל בחוף הים. רוחני מאוד.

בחירות במיקמק

בחירות 2011: בשנת 2011 נערכו בחירות בה היו שני מועמדים ראש העיר וגברת מיקיאווילי, וראש העיר נבחר.
בחירות 2014: בשנת 2014 התקיימו בחירות ומיקיאוולי נבחרה, וראש העיר טס כביכול למדינה הנקראת מיקפולקו. כעבור חצי שנה, הוא חזר לביקור שבועי שבו בכל יום הייתה הפתעה חדשה במיקמק, וב-14 באפריל 2016 מיקמק שיווקה כמתנה מראש העיר משחק בשם "ספיד מיק". ב-2018 מיקיאוולי הייתה מעורבת בפרשה בה ניסתה להיפטר מביצי המינימיקים עקב שינאתה אליהם. היא החביאה אותם במערה סודית ליד הר ההישגים של מיקמק, מה שגרם להדחתה הרשמית מתפקידה ולחזרתו של ראש העיר מחופשתו במיקפולקו ללשכת העירייה.
בחירות 2018: בשנת 2018 התקיימו בחירות במיקמק, בה היו שלושה מועמדים: ראש העיר, גברת מיקיאווילי, והתאום הרשע של ראש העיר. התאום הרשע של ראש העיר ניסה לרמות בבחירות, בכך שהתחזה לראש העיר הוא הודח מהבחירות וראש העיר נבחר.

מיקפה ומיקסינמה

מיקפה היה בית קפה ומתחם משחקים לילדים המבוסס על העולם הווירטואלי של מיקמק. המיקפה הראשון נפתח בקניון רננים ב-1 באוגוסט 2012. כל אחד מסניפי המיקפה מבוסס על אזור וירטואלי מן העולם. היו קיימים 5 סניפים של מיקפה: בקניון רננים ברעננה בסגנון עיר מיקמקית, בקניון הגדול בפתח תקווה בסגנון הג'ונגל, בקניון רחובות ברחובות בסגנון הג'ונגל, בגרנד קניון של באר שבע בסגנון עיר מיקמקית ובגרנד קניון בחיפה גם בסגנון עיר מיקמקית. בנוסף נפתחו 3 סניפי מיקסינמה: ברעננה בקניון רננים, בבאר שבע בגרנד קניון ובחיפה בגרנד קניון.
במאי 2014, נסגרו כל חמשת סניפי המיקפה וכל בתי הקולנוע של מיקסינמה.